מיכה גודמן

גודמן ו[[אפרת שפירא-רוזנברג בפרק פתוח של "מפלגת המחשבות" במסגרת ועידת סעד של תנועת הקיבוץ הדתי]]
מיכה גודמן (נולד ב-1974) הוא סופר, הוגה דעות, וחוקר של המחשבה היהודית והישראלית. בהשכלתו גודמן הוא דוקטור למחשבת ישראל.

== ביוגרפיה ==
נולד להורים אמריקאיים, גרי גודמן ומגי לאב. אמו הייתה קתולית בעלת שורשים ילידים אמריקאים משבט הצ'יקה סאווה. היא התגיירה ועלתה לישראל עם אביו לאחר מלחמת ששת הימים. הוא גדל בירושלים ולמד בישיבת עין צורים.

את עבודת המוסמך שלו כתב על היסטוריה והיסטוריוגרפיה בהגותו של הרמב"ם (יולי 2001) ואת הדוקטורט על היסטוריוגרפיה והיסטוריוסופיה בהגותם של הרמב"ם והרמב"ן (יוני 2005), שתיהן בהנחיית פרופסור זאב הרוי באוניברסיטה העברית בירושלים.

בשנת 2010 יצא לאור בהוצאת דביר ספרו "סודותיו של מורה הנבוכים", העוסק בספר "מורה הנבוכים" של הרמב"ם ובפענוח הסודות שטמן המחבר לקוראיו בחיבורו. בשנת 2012 יצא ספרו "חלומו של הכוזרי", המציג עיון מחודש ומקורי בספר "הכוזרי". בשנת 2014 יצא ספרו "הנאום האחרון של משה" המציג ניתוח פילוסופי של ספר דברים ושל ההגות המקראית בכללותה. בשנת 2017 יצא ספרו "מלכוד 67" שמציג ניתוח רעיוני של הרעיונות שמאחורי המחלוקת הפוליטית הגדולה על עתיד השטחים שנכבשו במלחמת ששת הימים. בשנת 2019 יצא לאור ספרו "חזרה בלי תשובה". הספר עוסק בחקר הרעיונות והזהויות של החברה היהודית בישראל. בשנת 2021, יצא ספרו "מהפכת הקשב". הספר יצא לעולם יחד עם תנועה אקטביסטית שקרויה על שם הספר 'מהפכת קשב' ופועלת לריפוי מערכת היחסים בין בני אדם וטכנולוגיה. ספריו זכו לשבחים על סגנונם הבהיר תוך הנגשת ההגות היהודית של ימי הביניים לקוראים בני זמננו, מבלי לוותר על עומק הדיונים. לצד זאת, עלו גם ביקורות אשר טענו כי המאמץ להציג את ההגות כרלוונטית לדורנו פוגע לעיתים בדיוק ובנאמנות לכוונה המקורית של ההוגים.

ביוני 2014 זכה גודמן (עם המוזיקאי אהוד בנאי) בפרס ליבהבר לעידוד הסובלנות הדתית, מטעם מכון שכטר למדעי היהדות. בשנת 2017 בחר הג'רוזלם פוסט בגודמן כאחד מחמישים היהודים המשפיעים בעולם<ref></ref>. בשנת 2019 נבחר גודמן כאחד ממאה האנשים המשפיעים בישראל לשנה זו על ידי מגזין ליברל<ref></ref>.

בעקבות ההדים שעורר ספרו מלכוד 67, כתב גודמן מאמר המשך בשם "שמונה צעדים לצמצום הסכסוך", בו מסביר גודמן שלא ניתן לסיים את הסכסוך, אבל אפשר לצמצם אותו. המאמר התפרסם אף בכתב העת אטלנטיק<ref></ref>. קבוצה של אנשים הקימה בעקבות הספר והמאמר תנועה אקטיבסטית בשם 'היוזמה לצמצום הסכסוך'<ref></ref>. בשנת 2021, ראש הממשלה נפתלי בנט, אימץ בהתבטאויותיו הפומביות את רעיון "צמצום הסכסוך".

גודמן מעביר הרצאות בישראל, באירופה ובצפון אמריקה, בענייני הגות יהודית, ישראלית ופילוסופיה כללית. גודמן השתתף בעבר באופן קבוע בתוכנית הטלוויזיה "סיפור מההפטרה" ששודרה בערוץ 2 והיה מבין המקימים של 'מבוע – מדרש ישראלי'. כיום הוא חוקר במכון שלום הרטמן בירושלים והחל ממרץ 2021 מגיש יחד עם אפרת שפירא-רוזנברג את ההסכת "מפלגת המחשבות" המופק על ידי בית אבי חי, העוסק ברעיונות הגדולים שמאחורי הפוליטיקה הישראלית.

במאי 2023 השתתף בתוכנית הטלוויזיה התיעודית "מדורות השבטים" של כאן 11<ref></ref>.

=== חיים אישיים ===
גודמן נשוי ואב לתאומות, מתגורר בכפר אדומים.

== הגותו ==
===הקיטוב על פי גודמן ו"הקונצנזוס הנסתר"===
גודמן עוסק רבות בתופעת הקיטוב בעולם בכלל ובישראל בפרט. על פי גודמן תופעת הקיטוב מתחזקת בשנים האחרונות לא בגלל מנהיגים מקטבים ומחלוקות אידאולוגיות קשות אלא בגלל מדיה מקטבת. לפיו, תופעת השנאה והקיטוב מתגברת בגלל דרכי השיח ולא בגלל תוכן השיח.

לטענתו של גודמן החברה הישראלית עברה תהליך של קריסה אידאולוגית. כל האידאולוגיות הגדולות והמחלוקות הסוערות שעברו על החברה הישראלית נגמרו. גודמן מתאר תהליך בו גישות רעיוניות ובהן הציונות הסוציאליסטית, הציונות הדתית, הציונות הרוויזיוניסטית ותנועת השלום קרסו ובכך נוצר קונצנזוס מאוד גדול בחברה הישראלית. כך שלפי גודמן, בחברה הישראלית ישנן הסכמות רחבות, אך פילוג משמעותי בגלל דרכי השיח.

==ספריו==
* סודותיו של מורה הנבוכים, הוצאת דביר, 2010
* חלומו של הכוזרי, הוצאת דביר, 2012
*הנאום האחרון של משה, הוצאת דביר, 2014
* מלכוד 67 – הרעיונות מאחורי המחלוקת שקורעת את ישראל, הוצאת דביר, 2017
* חזרה בלי תשובה, כנרת זמורה-ביתן, 2019
* מהפכת הקשב: העידן הדיגיטלי – השבר והתיקון, כנרת זמורה דביר, 2021
* היום השמיני – ישראל שאחרי 7 באוקטובר, הקיפוד והשועל, 2024

== קישורים חיצוניים ==

*
*
*[https://www.steimatzky.co.il/%D7%A1%D7%95%D7%A4%D7%A8%D7%99%D7%9D/%D7%9E%D7%99%D7%9B%D7%94+%D7%92%D7%95%D7%93%D7%9E%D7%9F הספרים של מיכל גודמן] באתר "סטימצקי"
*
*
*
*
*
*
* [https://www.youtube.com/watch?v=1d803CmCFSg דו-שיח בין הרב אליוט קוסגרוב למיכה גודמן באשר למקומו של האל בדת], ב-Jewish Broadcasting Service
*
*
* 
על יצירתו:
*
*
*חיים מאיר נריה, [http://musaf-shabbat.com/2011/01/08/תאולוגיה-קלה-לעיכול-חיים-מאיר-נריה/ תאולוגיה קלה לעיכול], מקור ראשון, מוסף שבת, 8 בינואר 2011
*[http://www.youtube.com/watch?v=_H-pC4fWOGs חוצה ישראל- קובי מידן בריאיון עם ד"ר מיכה גודמן על ספרו "סודותיו של מורה נבוכים"], באתר יוטיוב, 17 במאי 2012 
* קובי מידן, [https://www.youtube.com/watch?v=c_1IE6_gvFc חוצה ישראל - שיחה עם מיכה גודמן על ספרו "חלומו של הכוזרי"], הטלוויזיה החינוכית הישראלית, סרטון באתר יוטיוב, 2014
*
*
*מאיר בוחניק, [http://mida.org.il/?p=4852 ביקורת ספר: חלומו של הכוזרי, מיכה גודמן], באתר מידה
*
*
*
* 
* נועם שיזף, [https://www.haaretz.co.il/literature/2024-04-30/ty-article-magazine/.premium/0000018f-2a07-d8c4-afef-2fff1a8e0000 "היום השמיני" של מיכה גודמן אינו ניתוח של הרגע הנוכחי אלא סימפטום שלו], באתר הארץ, 30 באפריל 2024

; מכּתביו:
*
*
* [https://theliberal.co.il/author/micah/ מאמרים מאת מיכה גודמן באתר ליברל]
*[https://toravoda.org.il/magazine-authors/מיכה-גודמן/ מאמרים של מיכה גודמן] באתר נאמני תורה ועבודה
*[https://theliberal.co.il/שמונה-צעדים-לצמצום-הסכסוך-המאמר-המלא-מ/ שמונה צעדים לצמצום הסכסוך], באתר ליברל, 18 באוקטובר 2020

== הערות שוליים ==

*
קטגוריה:ציונות דתית: אנשי חינוך
קטגוריה:חוקרי יהדות ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:מחברי ספרי עיון ישראלים
קטגוריה:רטוריקנים ונואמים יהודים
קטגוריה:זוכי פרס ליבהבר
קטגוריה:כפר אדומים: אישים
קטגוריה:בוגרי ישיבת הקיבוץ הדתי עין צורים
קטגוריה:ישראלים שנולדו ב-1974